**อี-โฟร์** (อังกฤษ: E-Four; ย่อมาจาก **Electrical 4WD System**) หรือมีชื่ออื่นคือ **eFour**, **AWD-i** หรือ **AWD-e** ซึ่งถูกพัฒนาขึ้นโดยโตโยต้า หลักการทำงานคือล้อหน้าจะถูกให้กำลังโดยระบบไฮบริด ส่วนล้อหลังถูกให้กำลังโดยมอเตอร์ไฟฟ้าเฉพาะที่มีชุดควบคุมกำลังของตัวมันเองกับเกียร์ทดรอบและเฟืองท้าย ปริมาณของแรงบิดที่ส่งไปยังล้อหลังจะถูกปรับโดยชุดควบคุมอิเล็กทรอนิกส์ของรถตามสภาพการขับขี่โดยอัตโนมัติ นอกจากนี้อี-โฟร์ยังมีระบบเบรกที่คืนกำลังไฟฟ้าระหว่างการเบรกด้วย ในทวีปอเมริกาเหนือ โตโยต้าจะใช้คำว่า *AWD-i* (ย่อมาจาก All-Wheel Drive with Intelligence) แทนที่คำว่าอี-โฟร์ ระบบนี้จะไม่ส่งกำลังจากเครื่องยนต์สันดาปจากหน้ารถไปยังล้อหลัง แต่จะใช้มอเตอร์ไฟฟ้าในการส่งกำลังและแรงบิดไปยังล้อหลังเท่านั้น

รถยนต์รุ่นแรกที่ใช้ระบบอี-โฟร์คือโตโยต้า เอสติมา ไฮบริดรุ่นปี 2001 จากนั้นก็ได้ถูกใช้โดยรถโตโยต้าและเล็กซัสหลายรุ่นต่อมา เช่น โตโยต้า ราฟโฟร์รุ่นปี 2016 เล็กซัส เอ็นเอ็กซ์ 300h, เล็กซัส อาร์เอ็กซ์ 450h โตโยต้า พริอุส ออลวีลไดร์ฟ-อี (AWD-e) และโตโยต้า พริอุสรุ่นที่ห้าก็ได้มีการติดตั้งระบบนี้เป็นมาตรฐานในเครื่องยนต์ไฮบริด ในประเทศญี่ปุ่น โตโยต้า พริอุสที่ขับเคลื่อนสี่ล้อมีการจำหน่ายมาตั้งแต่ พ.ศ. 2558 แล้วโดยเพิ่มราคาจากรุ่นขับเคลื่อนสองล้อไปจำนวน 1,700 ดอลล่าร์สหรัฐ โดยอี-โฟร์ที่ใช้ในพริอุสนั้นทำให้รถมีน้ำหนักขึ้นเล็กน้อยแต่ไม่ได้ลดการประหยัดน้ำมันหรือลดพื้นที่ในห้องโดยสารเลย และในไม่กี่สัปดาห์ก่อนงานแสดงรถยนต์ลอสแองเจลิสในเดือนพฤศจิกายน พ.ศ. 2561 โตโยต้าออกข่าวประชาสัมพันธ์พร้อมข้อความและรูปภาพที่แสดงรถในสภาพแวดล้อมที่มีหิมะ พร้อมกับกล่าวว่าระบบอี-โฟร์จะเปิดตัวพร้อมกับรถยนต์รุ่นปี 2019 ในนำมาแสดงในงาน

รายการอ้างอิง
-------------

1. ↑  "Toyota Global Site | Electrical 4WD System (E-Four)[HV]". *Toyota Motor Corporation Global Website*. สืบค้นเมื่อ 2018-11-09.
2. ↑  Halvorson, Bengt (2019-11-09). "Toyota teases all-wheel-drive Prius for LA auto show debut". *Green Car Reports* (ภาษาอังกฤษ). สืบค้นเมื่อ 2018-11-09.
3. ↑  "Mitsubishi Enhances All-Wheel-Drive Technology". *WardsAuto*. 2018-06-04. สืบค้นเมื่อ 2018-11-09.
4. ↑  "Gen 5 2019 Toyota RAV4 debuts at New York International Auto Show; 2.5L inline-4 and Toyota Hybrid System". *Green Car Congress*. สืบค้นเมื่อ 2018-11-09.
5. ↑  Toyota Canada Inc. (2016-06-27), *AWD-i All-Wheel Drive*, สืบค้นเมื่อ 2018-11-09
6. ↑  "Toyota all-wheel drive. E-Four". 2021-03-30. คลังข้อมูลเก่าเก็บจากแหล่งเดิมเมื่อ 2021-03-30. สืบค้นเมื่อ 2021-03-30.
7. ↑  "What You Need to Know About Toyota's Hybrid All-Wheel Drive". *Kelley Blue Book* (ภาษาอังกฤษแบบอเมริกัน). 2020-08-12. สืบค้นเมื่อ 2021-04-30.
8. ↑  "2021 Toyota RAV4 Prime's Mysterious All-Wheel Drive System Explained". *Torque News* (ภาษาอังกฤษ). สืบค้นเมื่อ 2022-07-30.
9. ↑  "Toyota Motor Corporation Official Global Website".
10. ↑  "New Lexus NX 300h gets a grip with E-Four all-wheel drive". 16 September 2014. คลังข้อมูลเก่าเก็บจากแหล่งเดิมเมื่อ 2015-11-27. สืบค้นเมื่อ 2023-08-14.
11. ↑  "2016 Lexus RX 350 & RX 450h Preview".
12. ↑  "The 2019 Toyota Prius AWD-e Brings Better Traction to the Brand's Signature Hybrid". 14 June 2019.
13. ↑  "Toyota details powertrain advances in Gen4 Prius; available E-Four system for all-wheel drive (Not for US)".
14. ↑  Golson, Daniel (2018-11-08). "The 2019 Toyota Prius Is Likely Getting All-Wheel Drive". *Car and Driver* (ภาษาอังกฤษ). สืบค้นเมื่อ 2018-11-09.